**VII. ORSZÁGOS**

**KISMOTORFECSKENDŐ-SZERELÉSI BAJNOKSÁG**

**8. forduló Böhönye**

**Az Önkéntes Tűzoltóegyesület és a Böhönye ÖTP által megrendezésre kerülő**

**8. fordulójának versenykiírása**

**1.A verseny célja:**

Az ország mentő tűzvédelmét alkotó szervezetek csapatai versenyszerű keretek között mérhessék össze felkészültségüket egy olyan versenyszámban, melynek hagyományai a hivatásos-, az önkormányzati- és létesítményi tűzoltóságok, továbbá az önkéntes tűzoltó egyesületek tekintetében is azonosak.

Böhönye település legrégebben alakult és folyamatosan működő egyesülete vagyunk. A helyi versennyel az a célunk, hogy megismertessük településünket, amely a Belső-Somogy Ny-i szélén helyezkedik el úgy, hogy még részét képezi a Marcali-hát, és már belenyúlik a Boronka melléki aránylag sík, homokos, lápos, erdővel borított tájvédelmi körzetbe. A település ettől és rendezettségétől fogva csodálatos.

**2. A verseny helyszíne és időpontja:**

Böhönye Széchenyi utca 33. (Sportpálya)

2017. szeptember 23. (szombat)

**3. Rendező**

Önkéntes Tűzoltóegyesület Böhönye és Önkormányzati Tűzoltóság Böhönye

Magyar Tűzoltó Szövetség valamint a Budapesti Tűzoltó Szövetség

**4. Szervező bizottság:**

Konkoly Anna Böhönye ÖTE elnöke

Mencseli Imre Böhönye ÖTP parancsnoka

**Főbíró:**

- **Nemes István nyá. tüó. ftörm.**

A Györöki HAMUTIPRÓK Hagyományőrző Önkéntes Tűzoltó Egyesület parancsnok helyettese

**A bajnokság fővédnöke:**

* **Dr Bérczi László tü. ddtb.**

Országos Tűzoltósági Főfelügyelő

**5. A verseny lebonyolítása:**

08.00-10.00 Regisztráció

10.00-tól Ünnepélyes megnyitó, technikai megbeszélés a csapatoknak

10:15 Verseny kezdete

14.00-tól kísérő programok

15.00-tól Eredményhirdetés

*(tervezett időpontok, melyek a nevezett csapatok számától függően változhatnak, pontos információkkal a verseny napján értesítjük a versenyző csapatokat.)*

**6. A verseny szabályai:**

A versenyre vonatkozó szabályokat a versenykiíráshoz mellékelt szabályzat tartalmazza.

**7. Felszerelés:**

A felszerelésre vonatkozó szabályokat a versenykiíráshoz mellékelt szabályzat tartalmazza.

**8. Résztvev**ő**k:**

A versenyen hivatásos, önkormányzati, önkéntes, vagy létesítményi tűzoltókból álló 10 fős csapatok vehetnek részt.

**9. Kategóriák:**

Bármely vagy akár mindkét kategóriában lehet indulni:

**a)** „Retro” avagy hőskor kategória (T/S 8/8; T/D 8/8; Polonia M 8/8 PO5; stb. a volt keleti szférából)

**b)** „Modern” avagy korszerű kategória (Rosenbauer FOX; Ziegler Ultra Power, Ultra Leicht; Metz FP 8/8; Magirus PFPN 10-1000 stb. a nyugati szférából)

**c.)** „Női” kategória (ahol a csapat kizárólag női tagokból áll. E kategóriában kizárólag „retro” kismotorfecskendő alkalmazható.

**A hivatásos, önkormányzati, önkéntes és létesítményi t**ű**zoltóságok között kategóriabontás nem lesz.**

**10. Díjazás:**

Az első három helyezést elérő csapat serleg és érem, az első tíz helyezett csapat oklevél díjazásában részesül.

Különdíjak átadására is sor kerül.

**11. Nevezési határidő:**

Nevezni e-mailben, a [bohiote@gmail.com](mailto:bohiote@gmail.com) ; [tuzkonkoly.anna@gmail.com](mailto:tuzkonkoly.anna@gmail.com) címen, vagy telefonon **2017. szeptember 18-án 16.00 óráig**, amely alapján a résztvevők beosztásra kerülnek a rajtlistán.

**12. Nevezési díj:**

A versenyre a **nevezési díj 10.000,-Ft**, amely tartalmazza a regisztrációs díjat és egy étkezést csapatonként 10 fő részére.

Amennyiben nem kér étkezést, abban az esetben a **nevezési díj 6.000 Ft.**

A nevezési díjat kérjük átutalással a következő számlaszámra:

**Önkéntes Tűzoltóegyesület Böhönye** **67000124-10001239** átutalni és a regisztrációnál az átutalásról szóló igazolást bemutatni szíveskedjenek!

**13. Egyéb információk:**

Kísérő programok:

- Tűzoltó gépjárműfecskendők bemutatása

- Büfé (egész napos, külső vállalkozó)

- Főzési lehetőség hozott anyagból

- E. Ü. Sátor (vérnyomásmérés, vércukormérés, orvosi szolgálat)

- Mentőszolgálat

- Triál bemutató

- 19.00-tól Zenés mulatság

- Média a helyszínről közvetítést ad

**Szállással kapcsolatos információ:** Konkoly Anna +36 30 200 8033

A rendezvény alatt és előtt elérhető Konkoly Anna +36 30 200 8033 Mencseli Imre +36 30 279 2966, Nagy László +36 70 866 7697 telefonszámon.

**Böhönye, 2017. szeptember 1.**

Konkoly Anna sk. Mencseli Imre sk.

Elnök Tűzoltóparancsnok